पश्चिमी रोमन साम्राज्य

पश्चिमी रोमन साम्राज्य धागु दायोक्लेतियन नं २८६य् रोमयात बाय्‌धुंकाया ईया रोमन साम्राज्यया पश्चिमी भाग ख। मेगु भागयात पूर्वी रोमन साम्राज्य धाइ, थौंकन्हे थ्व पूर्वी साम्राज्ययात बैजन्टाइन साम्राज्य नं धाइ। पश्चिमी रोमन साम्राज्यया राजधानी मेदियोलानम (आधुनिक मिलान) ख। लिपा ४०२य् राजधानी राभेन्नाय् स्थित यात।

पश्चिमी रोमन साम्राज्य आक्कलझुक्कल तवं ३गु शताब्दी व ५गु शताब्दीया दथुइ दायोक्लेतियनया टेट्रार्की व कन्स्ट्यान्टिन १ (सम्राट) व जुलियन द एपोस्टेटया इले पुनर्मिलन ज्याझ्वःले पुनर्जीवित जुल। संयुक्त रोमन साम्राज्यया अन्तिम सम्राट थियोदोसियस १ ख। वय्‌कः ३९५य् मदे धुंका रोमन साम्राज्य स्थायी कथं विभाजित जुल। पश्चिमी रोमन साम्राज्य आधिकारिक तवलं रोमुलस अगस्टसं ओदोएसरया दबाबय् सेप्टेम्बर ४ ४७६य् पदत्याग याय्‌धुंका क्वचाल। व अनौपचारिक कथं जुलियस नेपोस ४८०य् मदे धुंका क्वचाल।

पूर्वी रोमन साम्राज्यं छुं ईया निंति थ्व थाय्‌यात पुनर्कब्जा यानाब्युसां थ्व साम्राज्य लिपा म्वाना मवल। पश्चिमी रोमन साम्राज्यया पतन धुंका पश्चिमी युरोपय् छगु न्हुगु युगया पलिस्था जुल। थ्व युगयात मध्य काल धाइ।

लिधंसा

स्वया दिसँ
रोमन साम्राज्य
बैजन्टाइन साम्राज्य

पुचः:इतिहास
पुचः:रोमन साम्राज्य